Para outras páxinas con títulos homónimos véxase: Corzo (homónimos).

| Corzo |
| --- |
| Macho (esquerda) e femia (dereita) |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Artiodactyla |
| Familia: | Cervidae |
| Xénero: | ***Capreolus*** |
| Especie: | ***C. capreolus*** |

 |
| Nome binomial |
| *Capreolus capreolus*(L. 1758) |
| Distribución en GalizaDistribución en GalizaDistribución en Galiza |
| Distribución globalDistribución globalDistribución global |

O **corzo** ou **corza** (*Capreolus capreolus*) é un pequeno cervídeo comunmente encontrado na Europa e Asia, posuidor de galladas curtas, puntiagudas, e pelaxe avermellada no verán, e marrón-acinzentada no inverno.

Localización
------------

En Europa esténdese dende a rexión occidental do continente, estando só ausente de Irlanda, o sur de Portugal, Grecia e o norte de Escandinavia cunha área de distribución que se estende ata o norte da China.

Características
---------------

Cría de corzo.
No estado adulto, o corzo ten unha altura na cruz de só 76 cm como máximo e un peso entre 15 e 30 quilos. Os machos presentan cornos pequenos de tres puntas que mudan cara comezos do inverno e que volven medrar ata comezos da primavera. A pelaxe é dunha cor castaña cunha lixeira tonalidade vermella en ámbolos dous sexos durante o verán, adquirindo unha tonalidade cincenta no inverno, momento que aparece unha mancha branca no lombo. O ventre é dunha cor máis clara que o lombo. Pola contra, os corciños presentan un pelico avermellado con pintas brancas que actúan como camuflaxe co seu contorno. Os seus berros son semellantes ós ladridos dos cans.

O corzo é un animal predominantemente forestal, e só sae a campo aberto en contadas ocasións durante o verán para engadir algunhas herbas á súa dieta, baseada no consumo de follas de arbustos e árbores baixas, así como brotes tenros. Adoita mostrarse activo cara ao solpor, e durante o día permanece agochado entre a vexetación.

As femias conviven cunha ou dúas crías que tiveron no ano. O normal é que pasen agochadas a maior parte do tempo e a femia só acode a elas para darlles de mamar, aínda que vixíe dende as inmediacións. Pola súa parte os machos acostuman ser solitarios ou vivir cunha femia e as súas crías. Na época de apareamento (inicios da primavera) vólvense fortemente territoriais e tratan de manter ós outros machos lonxe da súa área de influencia en todo momento, ó tempo que tratan de atraer ás femias para aparearse con elas. O corzo é un dos poucos ungulados con implantación diferida, polo que a fecundación case nunca se produce no momento do apareamento, senón ás veces varios meses despois. De tódolos xeitos, o normal é que o alumbramento das crías (unha soa nas nais primeirizas, dous nos partos seguintes) se produza no mes de maio.

O corzo é unha especie cinexética en toda a súa distribución, sendo a súa caza unha actividade moi frecuente en toda Europa central e na Península Ibérica. En España abunda especialmente na parte norte, e chega polo sur ata o mar de Alborán. Na provincia de Cádiz está en regresión pola perda de árbores.

Notas
-----

* *Animal: The Definitive Visual Guide to the World's Wildlife*, DK Adult Publishing, (2001), px. 241.
* Boyle, K.V. 2006. Neolithic wild game animals in Western Europe: The question of hunting, pp 10 – 23. In *Animals in the Neolithic of Britain and Europe*, Serjeantson, D, e Field, D (eds). Oxbow Books: Oxford.
* Lyneborg, L. (1971). *Mammals*. ISBN 0-7137-0548-5.
* Reader's Digest, *The Wildlife Year*, p. 228, ISBN 0-276-42012-8.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Corzo*** |

### Ligazóns externas

* Roe Deer Research Group. *(en inglés)*
* Roe Deer - Photos *(en inglés)*

|  |  |
| --- | --- |
| Control de autoridades | 
* Wd: Q122069
* AAT: 300253844
* BNCF: 38277
* BNF: 119311798
* EBID: ID
* GEA: 4335
* GEC: 0086805
* GND: 4049077-4
* LCCN: sh85114827
* MAG: 2779552062

 |

|  |  |
| --- | --- |
| Identificadores taxonómicos | 
* ADW: Capreolus\_capreolus
* BioLib: 20894
* Dyntaxa: 206045
* EOL: 308479
* EPPO: CAPRCA
* FE: 305258
* FE-New: ID
* Fossilworks: 149382
* GBIF: 5220126
* iNaturalist: 42184
* IRMNG: 10229244
* ITIS: 625063
* IUCN: 42395
* MSW: 14200217
* NBN: NHMSYS0000080203
* NCBI: 9858
* Soortenregister: 139088
* TAXREF: 61057

 |

|  |  |
| --- | --- |
| Identificadores | 
* UMLS: C0325219

 |